ddrg/super_eurlex huggingface dataset:
RÅDETS FORORDNING (EF) Nr. 1258/96 af 25. juni 1996 om indgåelse af tillægget til protokollen om fastsættelse af de fiskerimuligheder og den finansielle støtte, der er foreskrevet i aftalen mellem Det Europæiske Økonomiske Fællesskab og Den Islamiske Republik Mauretanien om fiskeri ud for Mauretanien for perioden 15. november 1995 til 31. juli 1996

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I henhold til artikel 13, stk. 2, i aftalen mellem Det Europæiske Økonomiske Fællesskab og Den Islamiske Republik Mauretanien om fiskeri ud for Mauretanien (2) har de to parter ført forhandlinger med henblik på at fastlægge de tilføjelser, der skal indsættes i bilaget til aftalen og i protokollen for periode 15. november 1995 til 31. juli 1996;

ved afslutningen af forhandlingerne blev et tillæg til protokollen om fastsættelse af de fiskerimuligheder og den finansielle støtte, der er foreskrevet i ovennævnte aftale, paraferet den 11. november 1995 for perioden 15. november 1995 til 31. juli 1996;

det er i Fællesskabets interesse at godkende dette tillæg til protokollen;

fiskerimulighederne bør fordeles mellem medlemsstaterne i henhold til artikel 8, stk. 4, nr. iii), i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (3); under hensyntagen til tabene af fiskerimuligheder i de marokkanske farvande er det rimeligt at tildele alle fiskerimulighederne til fartøjer, der sejler under spansk flag -

UDSTEDT FØLGENDE FORORDNING:

Artikel 1

Tillægget til protokollen om fastsættelse af de fiskerimuligheder og den finansielle støtte, der er foreskrevet i aftalen mellem Det Europæiske Økonomiske Fællesskab og Den Islamiske Republik Mauretanien om fiskeri ud for Mauretanien for perioden 15. november 1995 til 31. juli 1996, godkendes herved på Fællesskabets vegne.

Teksten til tillægget til protokollen er knyttet til denne forordning.

Artikel 2

De fiskerimuligheder, der er fastsat i tillægget til protokollen, tildeles fartøjer, som sejler under spansk flag.

Hvis de fiskerimuligheder, der er fastsat i tillægget til protokollen, ikke opbruges med de licensansøgninger, der indgives af Spanien, åbner Kommissionen mulighed for, at andre medlemsstater kan indgive ansøgninger.

Artikel 3

Formanden for Rådet bemyndiges til at udpege de personer, der er beføjet til at undertegne tillægget til protokollen med bindende virkning for Fællesskabet.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 25. juni 1996.

På Rådets vegne

M. PINTO

Formand

(1) EFT nr. C 166 af 10. 6. 1996.

(2) EFT nr. L 388 af 31. 12. 1987, s. 1.

(3) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.
KOMMISSIONENS FORORDNING (EF) Nr. 1142/96 af 25. juni 1996 om ændring af forordning (EF) nr. 1037/96 om undtagelse fra forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår offentlig intervention

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 894/96 (2), særlig artikel 6, stk. 7, og artikel 22a, stk. 3, og

ud fra følgende betragtninger:

I Kommissionens forordning (EF) nr. 1037/96 (3) fastsættes særlige gennemførelsesbestemmelser vedrørende to bekendtgørelser om licitationer, der blev åbnet i juni 1996; i betragtning af de mængder, for hvilke der blev givet tilslag ved den første licitation i juni, og nødvendigheden af en effektiv støtte af markedet bør der ske en forhøjelse af den maksimale mængde, der kan opkøbes til intervention i medfør af de to licitationsbekendtgørelser i juni;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 1, stk. 4, i forordning (EF) nr. 1037/96 ændres »50 000« til »65 000«.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 138 af 11. 6. 1996, s. 8.
KOMMISSIONENS FORORDNING (EF) Nr. 1222/96 af 28. juni 1996 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13, samt de tilsvarende bestemmelser i de andre forordninger om fælles markedsordninger for landbrugsprodukter, og

ud fra følgende betragtninger:

Der er ved Kommissionens forordning (EØF) nr. 3846/87 (3), senest ændret ved forordning (EF) nr. 823/96 (4), på grundlag af Den Kombinerede Nomenklatur indført en nomenklatur for landbrugseksportrestitutioner;

det er nødvendigt fra den 1. januar 1997 at integrere restitutionsnomenklaturen i Den Integrerede Tarif for De Europæiske Fællesskaber (Taric), for at de automatiserede fortoldningsprocedurer ved udførsel kan benyttes uden manuelle indgreb;

en sådan integrering nødvendiggør imidlertid en tilpasning af restitutionskoden til systemet med de firecifrede tillægskoder, der nu anvendes i Taric; forordning (EØF) nr. 3846/87 bør derfor tilpasses;

de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EØF) nr. 3846/87 foretages følgende ændringer:

1) Artikel 2 affattes således:

»Artikel 2

Hver underposition i restitutionsnomenklaturen omfatter en talkode, der består af tolv på hinanden følgende cifre:

a) de otte første cifre er talkoderne for underpositionerne i den kombinerede nomenklatur

b) det niende ciffer angiver Taric-tillægskoden

c) det tiende til tolvte ciffer angiver underpositionerne i restitutionsnomenklaturen. Hvis en underposition i den kombinerede nomenklatur ikke er underopdelt med henblik på restitutionsnomenklaturens behov, er de tre sidste cifre »000«.«

2) I artikel 3 indsættes følgende stykke efter stk. 1:

»De sidste fire cifre i disse koder betragtes som de Taric-tillægskoder, der er omhandlet i artikel 3, stk. 4, i Rådets forordning (EØF) nr. 2658/87 (*) om told- og statistiknomenklaturen og den fælles toldtarif.

(*) EFT nr. L 256 af 7. 9. 1987, s. 1.«

Artikel 2

I alle landbrugsforordninger, hvori der henvises til den ellevecifrede kode i restitutionsnomenklaturen, læses der den tolvcifrede kode i restitutionsnomenklaturen.

Artikel 3

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 366 af 24. 12. 1987, s. 1.

(4) EFT nr. L 111 af 4. 5. 1996, s. 9.
RÅDETS FORORDNING (EF) Nr. 1191/96 af 26. juni 1996 om ændring af forordning (EØF) nr. 2658/87 om told- og statistiknomenklaturen og den fælles toldtarif for så vidt angår surkirsebær

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28 og 113,

under henvisning til forslag fra Kommissionen, og

ud fra følgende betragtninger:

Bilag I til forordning (EØF) nr. 2658/87 (1), indeholder i afsnit I, bilag 2, i III. del af den kombinerede nomenklatur listen over de produkter, for hvilke der anvendes en indgangspris, samt for hvert af disse et skema over de indgangspriser, der anvendes ved tariferingen af de produkter, der indføres, og ved fastsættelsen af den gældende importtold; anvendelsen af disse indgangspriser kan for surkirsebær, et produkt, der næsten udelukkende er beregnet til forarbejdning, føre til en overdreven belastning af virksomhederne; det vil derfor være rimeligt at fastsætte lavere indgangspriser for disse produkter; ved fastsættelsen af indgangsprisen bør der bl. a. tages hensyn til den konstaterede gennemsnitlige enhedsværdi i samhandelen over en repræsentativ periode; desuden bør de autonome værditoldsatser for disse produkter nedsættes til samme niveau som de bundne værditoldsatser;

indførselsperioden for surkirsebær begynder hen imod den 15. juni; med henblik på at give virksomhederne mulighed for at forsyne sig på normale betingelser fra begyndelsen af forarbejdningsperioden blev de herfor nødvendige overgangsforanstaltninger truffet ved Kommissionens forordning (EF) nr. 1739/95 af 17. juli 1995 om visse overgangsforanstaltninger vedrørende den ordning med indgangspriser, der gælder for surkirsebær (2) -

UDSTEDT FØLGENDE FORORDNING:

Artikel 1

1. III. del, afsnit I, bilag 2, i den kombinerede nomenklatur, der er knyttet som bilag I til forordning (EØF) nr. 2658/87, ændres som angivet i bilaget til nærværende forordning.

2. Ved den årlige nedsættelse af de bundne værditoldsatser for surkirsebær henhørende under KN-kode 0809 20 31, 0809 20 41, 0809 20 51 og 0809 20 61, der foretages som led i gennemførelsen af de aftaler, der er indgået i forbindelse med de multilaterale handelsforhandlinger under Uruguay-runden, nedsættes de tilsvarende autonome værditoldsatser til samme niveau og i samme tempo.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 1996.

På Rådets vegne

M. PINTO

Formand

(1) EFT nr. L 256 af 7. 9. 1987, s. 1. Forordningen er senest ændret ved Kommissionens forordning (EF) nr. 1739/95 (EFT nr. L 167 af 18. 7. 1995, s. 7).

(2) EFT nr. L 167 af 18. 7. 1995, s. 7.

BILAG

>TABELPOSITION>
RÅDETS FORORDNING (EF) Nr. 1192/96 af 25. juni 1996 om ændring af forordning (EØF) nr. 2658/87 om told- og statistiknomenklaturen og den fælles toldtarif for så vidt angår agurker til forarbejdning

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28 og 113,

under henvisning til forslag fra Kommissionen, og

ud fra følgende betragtninger:

Den kombinerede nomenklatur, der er knyttet som bilag I til forordning (EØF) nr. 2658/87 (1) indeholder i tredje del, afsnit I, bilag 2, listen over de produkter, for hvilke der anvendes en indgangspris, samt for hver af disse et skema over de indgangspriser, der anvendes ved tariferingen af de produkter, der indføres, og ved fastsættelsen af de gældende importafgifter; anvendelsen af disse indgangspriser kan for agurker til forarbejdning føre til en overdreven belastning af virksomhederne; det vil derfor være rimeligt at fastsætte lavere indgangspriser for disse produkter; ved fastsættelsen af indgangsprisen bør der bl.a. tages hensyn til den konstaterede gennemsnitlige enhedsværdi i samhandelen over en repræsentativ periode; desuden bør de autonome værditoldsatser for disse produkter nedsættes til samme niveau som de bundne værditoldsatser;

indførselsperioden for agurker til forarbejdning begynder den 1. maj; med henblik på at give virksomhederne mulighed for at forsyne sig på normale betingelser fra begyndelsen af forarbejdningsperioden blev de herfor nødvendige overgangsforanstaltninger truffet ved Kommissionens forordning (EF) nr. 1305/95 af 8. juni 1995 om visse overgangsforanstaltninger vedrørende den ordning med indgangspriser, der gælder for agurker til forarbejdning (2) -

UDSTEDT FØLGENDE FORORDNING:

Artikel 1

1. Tredje del, afsnit I, bilag 2, i den kombinerede nomenklatur, der er knyttet som bilag I til forordning (EØF) nr. 2658/87, ændres som anført i bilaget til nærværende forordning.

2. Ved den årlige nedsættelse af de bundne værditoldsatser for agurker til forarbejdning henhørende under KN-kode 0707 00 20, 0707 00 25 og 0707 00 30, der foretages som led i gennemførelsen af de aftaler, der er indgået ved de multilaterale handelsforhandlinger under Uruguay-runden, nedsættes de tilsvarende autonome værditoldsatser til samme niveau og i samme tempo.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 25. juni 1996.

På Rådets vegne

M. PINTO

Formand

(1) EFT nr. L 256 af 7. 9. 1987, s. 1. Forordningen er senest ændret ved Kommissionens forordning (EF) nr. 1739/95 (EFT nr. L 167 af 18. 7. 1995, s. 7).

(2) EFT nr. L 126 af 9. 6. 1995, s. 11. Forordningen er ændret ved forordning (EF) nr. 2124/95 (EFT nr. L 212 af 7. 9. 1995, s. 12).

BILAG

>TABELPOSITION>
KOMMISSIONENS FORORDNING (EF) Nr. 1303/96 af 5. juli 1996 om ændring af forordning (EF) nr. 1139/96 om gennemførelsesbestemmelser til Rådets forordning (EF) nr. 3066/95 for forvaltningen af et kontingent for hunde- og kattefoder henhørende under KN-kode 2309 10 med oprindelse i Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), ændret ved forordning (EF) nr. 1194/96 (2), særlig artikel 8, og

ud fra følgende betragtninger:

Kommissionens forordning (EF) nr. 1139/96 af 25. juni 1996 om gennemførelsesbestemmelser til Rådets forordning (EF) nr. 3066/95 for så vidt angår forvaltning af et kontingent hunde- og kattefoder henhørende under KN-kode 2309 10 med oprindelse i Ungarn (3) gælder kun i første halvår af 1996 ifølge anvendelsesperioden for nævnte forordning (EF) nr. 3066/95;

ved forordning (EF) nr. 1194/96 forlænges anvendelsesperioden for forordning (EF) nr. 3066/95 til andet halvår af 1996; anvendelsesperioden for ovennævnte forordning (EF) nr. 1139/96 bør derfor forlænges til den 31. december 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Forordning (EF) nr. 1139/96 anvendes indtil 31. december 1996.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. juli til den 31. december 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 328 af 30. 12. 1995, s. 31.

(2) EFT nr. L 161 af 29. 6. 1996, s. 2.

(3) EFT nr. L 151 af 26. 6. 1996, s. 4.
KOMMISSIONENS FORORDNING (EF) Nr. 1273/96 af 1. juli 1996 om indstilling af fiskeri efter hellefisk fra fartøjer som fører en medlemsstats flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under en fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3076/95 af 22. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen (3), fastsætter kvoter for hellefisk i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af hellefisk i farvandene i ICES område I, II a, b (norske farvande nord for 62°N), taget af fartøjer, som fører en medlemsstats flag eller er registreret i en medlemsstat, nået den for 1996 tildelte kvote -

UDSTEDT FØLGENDE FORORDNING:

Artikel 1

Fangsterne af hellefisk i farvandene i ICES område I, II a, b (norske farvande nord for 62°N) fra fartøjer, der fører en medlemsstats flag, eller er registreret i en medlemsstat, må antages at have opbrugt den kvote, der er tildelt Fællesskabet for 1996.

Fiskeri efter hellefisk i farvandene i ICES område I, II a, b (norske farvande nord for 62°N) fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juli 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 31.
RÅDETS FORORDNING (EF) Nr. 1187/96 af 26. juni 1996 om forlængelse af mejeriåret 1995/96

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), særlig artikel 2,

under henvisning til forslag fra Kommissionen, og

ud fra følgende betragtning:

Indikativprisen for mælk og interventionsprisen for smør og skummetmælkspulver blev fastsat ved forordning (EF) nr. 1539/95 (2) for perioden 1. juli 1995 til 30. juni 1996; mejeriåret 1995/96 bør derfor forlænges indtil den 30. juni 1996 -

UDSTEDT FØLGENDE FORORDNING:

Artikel 1

Mejeriåret 1995/96 udløber den 30. juni 1996, og mejeriåret 1996/97 begynder den 1. juli 1996.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 1996.

På Rådets vegne

M. PINTO

Formand

(1) EFT nr. L 148 af 28. 6. 1968, s. 13. Forordningen er senest ændret ved forordning (EF) nr. 2931/95 (EFT nr. L 307 af 20. 12. 1995, s. 10.)

(2) EFT nr. L 148 af 30. 6. 1995, s. 19.
KOMMISSIONENS FORORDNING (EF) Nr. 1309/96 af 5. juli 1996 om indstilling af fiskeri efter torsk fra fartøjer som fører spansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1088/96 (4), fastsætter kvoter for torsk i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af torsk i farvandene i ICES område VII b, c, d, e, f, g, h, j, k, VIII, IX, X; CECAF 34.1.1 (EF-område), taget af fartøjer, som fører spansk flag eller er registreret i Spanien, nået den for 1996 tildelte kvote; Spanien har forbudt fiskeri efter denne bestand med virkning fra den 18. juni 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af torsk i farvandene i ICES område VII b, c, d, e, f, g, h, j, k, VIII, IX, X; CECAF 34.1.1 (EF-område), fra fartøjer, der fører spansk flag, eller er registreret i Spanien, må antages at have opbrugt den kvote, der er tildelt Spanien for 1996.

Fiskeri efter torsk i farvandene i ICES område VII b, c, d, e, f, g, h, j, k, VIII, IX, X; CECAF 34.1.1 (EF-område), fra fartøjer, der fører spansk flag eller er registreret i Spanien, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 18. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juli 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 144 af 18. 6. 1996, s. 1.